
TIJDSCHRIFT VOOR ESPERAHTO-ONDERVHJS EH -PMPRGŬHDA 


Orgaan van de VLAAMSE ESPEKANTISTENBOND, St. Klaradreef 59, BKIJGGE 

Postrekening 2321.50 van V. E. B. Raapstr. 74, Gent 


Verschijnt maandelijks 
Drie en twintigste jaarg. 
Nummer 11 (265) 

NOVEMBER 1956 


BIDMAATSCHAPSGELDEN: 

Leden: 100 F (met inbegrip van het bondsorgaan) 
Steunleden: 150 F (idem) 

Inwonende leden: 25 F (met inbegrip van „De Esperantist") 
Jongeren (onder de 21 jaar) : 50 F 


ABONNEMENTEN: 

Belgie: 75 fr. 
Ceteraj landoj: 75 bfr. 
Proefn.: 5 fr. (1 r.k.) 


B3 


La Konfuziga Dorsosako 

de A. Bader, Basel 


Antaŭ certa tempo mi ricevis ofici- 
alan leteron de la Sveda Esperanto- 
Federacio. La prezidanto rekomende 
sciigis, ke juna sveda samideano bal- 
daŭ vizitos Bazelon kaj petos mian- 
helpon por pristudi la vidindaĵojn de 
la urbo; poste la nordlandano forve- 
turos al la mediterenea maro. 

Ĝuste kiam mi febre kaj jam ĝoj- 
plene atendis la svedan amikon, 
mi trovis post la tria en mia 
atendejo, alvokante plian pacien- 
ton, grandegan bonuzitan dorso- 
sakon el griza solida veltolaĵo. 
Ĝi kuŝis sur stiĝo inter la mal- 
sanuloj, kaj tiuj diris al mi, ke granda 
blondharulo demetis la portilon kaĵ 
poste foriris brue. „Do”, mi pensis”, 
jen estas postsigno de mia svedo. Li 
verŝajne revenos je la kvara, kiam 
mi mem estos plenuminta miajn pro- 
fesiajn devojn. Bonege, temas sendu- 
be pri lerta viro inteligenta!” 

Dum la plua kuracado mi jam pri- 
pensis la situacion, ĉar mi devis io- 
mete aliigi mian posttagmezan pro- 
gramon por esti libera kaj ie la dis 
pono de V alveninto. Mi do tuj nuligis 
telefono tri vizitojn fiksitajn kaj sen- 
kulpigis min pro vespera societo-kun- 
veno, kiun mi intencis ĉeesti; mi metis 
flanken gvidlibron pri Bazelo kaj skri- 
bis leteron al hotelo ĉe la Rejno, ke 
oni donu al mia gasto bonan ĉambron 
kun vasta vido sur la rivenon. La 
svedo ja povus iri tien, ĝis mi mem 
estus fininta mian laboron, tial notis 
la vojon al tiu hotelo sur urba plano, 
ĉar ankaŭ esperantistojn oni devas 
pretigi por noktaj horoj! Cetere, ner- 
voze akcelinte mian profesian agadon, 
mi sukcesis post la kvara malplenigi 
mian atendejon; nur la sako postres- 
tis sola, peze kuŝanta inter apogiloj. 

Ĝe mia skribotablo, enordigante la 
priklientaran paperaĵon, mi trankvile 
disponis, kie ni vespermanĝos kaj kia- 
maniere mi poste aranĝos tiun me- 
morindan kunvenon svedsvisan. Sed, 
ho, esplorante mian monujon, mi kon- 
statis enhavon ne sufiĉan por tia festa 


vespero. Bonŝance mi trovis en la 
poŝtaĵoj ;1us alvenintaj sciigon pri no- 
vaj pagoj poŝtĉekaj. Tuj mi skribis 
bileton: „Pro urĝa vizito mi devas 
foriri. Je la kvina mi ree alestos, 
certege!”, alnajlis ĝin ĉeporde antaŭ 
la enireje kaj rapidegis al la centra 
poŝtejo, kvazaŭ fluganto. Sur la re- 
turna vojo mi aĉetis ankoraŭ cigare- 
dojn kaj tramabonon por enmanigi 
ambaŭ al la fremdulo. Tamen, kiam 
mi supreniris la ŝtuparon, tiu tute ne 
ĉeestis, kaj ankaŭ la bileto portis nen- 
iajn aldonaĵojn. 

Mi do ree eksidis en la metiejo kaj 
enkape preparis belajn esperantajn 
frazojn por inde saluti mian vizitan- 
ton. Antaŭ ol mi finpripensis tion, jen 
aŭdiĝis la sonorilo ĉe la pordo. Mi 
kuris tien, gajanime, sed, ho ve, mi 
ekvidis nur etan ombron tra la grizaj 
opalvitroj. Estis viro, kiun mi tuj 
kurarjis de okulacidento. ! ost tio 
denove ĉe mia tablo, kompreneble, mi 
jam iomete ekmaltrankviliĝis pensan- 
te ĉu la svedo eble tute forgesis min, 
erarvagas ie en la urbo aŭ ne kapa- 
blas pro ia ajn kaŭzo retrovi mian 
loĝejon? Nelonge mi povis mediti, 
ĉar denove sonis la pordsonorileto. 
Ree, ho ve, nur eta ombro, kiu staris 
en la ŝtuparejo. Envenis kvardekjaru- 
lo kun dikaj okulvitroj, enmane ĉiu- 
flanke du pezajn aĉajn paperujegojn. 
Mi jam ekĝojis, supozante lin kolpor- 
tanto facile forigota, sed li ĝentile 
transdonis al mi salutojn de amiko 
kaj petis pri okulesplorado. Filologo 
estis inteligenta kapo. „Mi jam venis 
ĉi tien antaŭ la kvina kaj mire legis 
vian afiŝeton. Ĉu vi skribis en hispa- 
na lingvo?” „Ne, tio estis skribita en 
Esperanto, mi atendas nun ĉiumomen- 
te la viziton de mondlingvana amiko 
el Svedujo”, mi respondis akcente kaj 
rapidigis mian agon laŭcirkonstance; 
baldaŭ ja estos la sesa kaj la svedo 
certe finfine alvenos. Tamen tio tute 
ne okazis. Por distri mian ĉiam pli 
streĉan animstaton mi ŝatis pasigi la 

daŭrigo p. 2 


Cu vi volas gajni 
la Mil ionon ? 

Dank’ al la anonca kunlaborado de 
diversaj gravaj komercaj societoj la el- 
donejo „MONDO” intencas eidoni, - 
ekde la proksima monato monatan 
gazetforman revuon, kiu propagandos 
Esperanton; kiu enhavos, en ĉiu nume- 
ro, tutan lecionon kaj kiu estos disdo- 
nata en ĉiuj leterkestoj de diversaj 
regionoj de la iando kaj, iom post iom, 
de tuta Belgujo. 

Ne necesas, ke ni substreku la gra- 
vecon de tia entrepreno, por la disvas- 
tigo de nia lingvo en nia lando. Ĝi 

estas evidenta! 

Sed la eidonistoj havas pli vastajn 
planojn. ili samtempe volas organizi 
grandajn senpagajn konkursojn por la 
abonantoj de tiu gazeto, kiuj povos 
gajni premiojn, por entute 

UNU MILIONO DA FBANKOJ ! 

Esperantistoj kaj ne-esperantistoj, - 
kiuj lastaj cetere facile povas lerni la 
lingvon, trastudante ĉiumonate la leci- 
onon kiu aperos en la revuo rajtas 
partopreni al tiu giganta konkurso. 

Laabonprezo al larevuoestas Fr.25 .-*) 
por la tuta jaro. Oni povas sendi sian 
pagon al P.C. 890,81 de la Eldonejo 
„Mondo”, Brasschaat (apud Antver- 
peno). 

Kaj niaj membroj kaj legantoj povas 
kaj devus, ne nur sendi sian propran 
abonprezon, sed fari propagandon por 
ke ankaŭ multaj eksterstarantoĵ parto- 
prenu la konkurson. 

La sperto montras, ke multaj homoj 
serĉadas regule okazojn por partopreni 
al konkursoj iaj ajn, kiuj povas havigi 
al ili premiojn. 

Nu: Ni ĉiuj kunhelpu por ke multaj 
partoprenontoj sin anoncu por tiu ĉi 
revuo kaj tiel sukcesigu la grandan 
entreprenon de niaj amikoj. 


*) por ne-Belgoj Fr. 30 .— 







2 


FLANDRA ESPKRANTISTO 


La Olimpaj L u d o j 

kaj la IJngva Ĥaoso 


500 interpretistoj bezonataj. 

Ni sciiĝis ke oni en Melbourne, ĉe 
la Olimpaj Ludoj bezonas 500 inter- 
pretistojn, sed ke el la sin anoncintoj 
nur 300 povis plenumi la postulojn, 
kaj mankas la tempo por akiri la tu* 
tan nombron. Partoprenos la Ludojn 
atletoj el proksimume 70 landoj kaj 
50 diversaj lingvoj estos parolataj do 
vera paradizo por la tradukistoj!! Ili 
devas majstri jenajn lingvojn: angla, 
franca hispana, portugala, Finna, ru- 
sa, bulgara ĉeha, sveda kaj krome lin- 
gvojn, kiuj ; estas parolataj en Punjaab 
kaj Hindujo. 

Vi scias, ke en la antikva Grekujo, 
dum la tempo de la Olimpaj Ludoj 
devis ĉesi ĉiujn malpacojn kaj kvere- 
lojn inter la gentoj partoprenantaj 
ilin. Do tiel longe kiel daŭris la Lu- 
doj regis paco en la lando kaj antaŭaj 


daŭrigo de p. 1 

tempon, parolante kun la intelektulo 
pri lingvaj kaj artaj problemoj kaj 
mi admiris ĝisfunde ties konon kaj 
sperton en ĉiuj rilatoj. Je la sepa mi 
ĉesigis, iomete obstine, la konversa- 
cion kaj lerte, laŭ kuracista rutino, 
mi komplimentis la klienton al la 
pordo; li reprenis tie la kvar ledajn 
monstrojn kaj, ŝarĝita kiel stacidoma 
portisto, forŝanĉeliĝis. 

Plenkontenta mi opiniis min fine 
definitive libera, kaj miaj pensoj tuj 
denove flugis al la sveda samideano 
prokrastema. „Sed, kie ii restadas?” 

Reirinte al la skribtablo mi ĵus volis 
telefoni al fama gastejo, por ke oni 
pretigu por ni arnbaŭ apartan vesper- 
manĝon kaj ne forgesu jam nun io- 
mete varmigi la vinon, kiam la pord- 
sonorilo fulme interrompis tiun in- 
tencon.* Ree, ho ve, oni ekvidis nur 
etan ombron. Estis, terurege, la an- 
taŭa viro, sed ĉifoje sen paperujegoj, 
kaj li surprizis min per la vortoj: 
„Bonvolu senkulpigi min, ĉar mi ja 
tute forgesis en via atendejo mian 
dorsosakon, en kiu troviĝas libroj.” 

Verŝajne mi vidigis en ĉi tiu mo- 
mento strangan, eble aĉan mienespri- 
mon, mi nur memoras, ke la paciento, 
rulante mirigita kontraŭ min siajn 
miopajn okulojn malantaŭ vitroparo 
surnaza, foriris rapideme kiel kato. 

Post kiam mi estis ferminta la por- 
don, mi rigidiĝis konstemite sur loko 
kaj jen mi eksentis, kiel malofte 
dum mia ĝisnuna vivo, ke mi vere 
ĉi tiun tagon akiris — longan bar- 
bon, kvazaŭ verdkoloran pere de nia 
kara Esperanto! 

Kaj iĝis eĉ longedaŭra barbo! La 
plej bedaŭrinda fakto en tiu historie- 
to estas: Malgraŭ ĉiuj miaj penoj tiu 
nordlanda samideano restis for; li 
neniam vizitis min. 


malamikoj fariĝis „amikoj’\ Tiu re- 
gulo estas poste unu el la motivoj por 
la aranĝo de la Ludoj en la pli postaj 
jarcentoj laŭ la iniciativo de S.ro P. 
de Coubertin, kiu opiniis, ke la Ludoj 
ne nur povas servi la evoluon de di- 
versaj sportoj sed ankaŭ helpi la in- 
terfratiĝon de la popoloj pere de la 
sportulaj grupoj diverslandaj parto- 
prenantaj la grandan sportmanifest- 
acion. 

Tamen estas klare, ke pro la granda 
nombro da lingvoj uzataj, tiu deziro 
de la iniciatinto ne plenumiĝis kaj ne- 
niam povos plenumiĝi tiel longe kiel 
oni ne sukcesas apliki dum tiuj Ludoj 
unu internacian lingvon kiu kompre- 
neble ne povos estis alia lingvo ol 
Esperanto. Tial estas laŭ nia opinio 
grave, ke la esperanto-asocioj en tuta 
mondo pli intense informu la sportu- 
lajn rondojn pri nia lingvo. La unua 
paŝo povus esti sendi al la diversaj 
landaj Olimpaj Komitatoj la divers- 
lingvan flugfolion eldonitan de U.E.A. 
kun aldonita informa letero. Se el 
tio rezultas ian kontakton oni povas 
daŭrigi laŭ vojoj, kiujn al ni montros 
la cirkonstancoj. 

F. W. 


EL LA FLANDEA FOEZIO 

tA AGLO 

ALBRECHT RODENBACH 
(1856-1880) 

La reĝa Birdo sur rokpinf 
rigardis en sunhelon 
kaj en kvieta majestec’ 
mezuris la ĉielon. 

Sed kaŝalramvas kun m.alic’ 
spione la Serpento 
malnobla. Kaj en la moment’, 
dum ver flugiletendo 

li pretas flugi al reĝland’ 
en vibra sunobrilo, 
perfidaj ringoj premas lin 
kiel risorta ilo. 

Li supreniĝas kun potenc’, 
orita ver sunskvamoj, 
sed lekas sur ŝirita brust’ 
venenaj langoflamoj. 

Vi nobla, tra via larĝa vojo 
plualteniĝu nur, 
kaj mordu li — jen via sort 7 - 
la Fiambiciul’ ■ 

trad. H. Vermuyten 


KORESPONDADO 

S.ro Andrej Sidorov, ul Nekrasova 
12, Krjukovo, rajon Ĥimka, Moskovs- 
aja obl. U.S.S.R. 

Deziras korespondi nur pri la temoj: 

a) tradukado de esperantigitaj litera- 
turaĵoj en naciajn lingvojn. 

b) aŭtosugestio kiel kuracfaktoro. 


Vivanfa Lafina Lingvo 

150 latinistoj kongresis en Avignon 

Sub la signo de la vivanta latina 
lingvo, kunvenis en Avignon (Francu- 
jo), de la 2a ĝis la 6a de septembro, 
pli ol 150 kongresanoj el 22 malsamaj 
landoj. Tie rendevuis la plej eminen- 
taj latinistoj el la tuta mondo kun ali- 
aj scienculoj interesiĝantaj pri la dis- 
vastigo de komuna internacia parolilo. 

Deksep Belgoj, plejparte profesoroĵ 
universitataj aŭ mezgradaj, partopre- 
nis. 

La plej pozitiva duono de la parto- 
prenantoj, inter kiuj la Belgoj, pre- 
cipe okupiĝis pri la renovigo pedago- 
gia kaj scienca de la latina lingvo 
en la universitatoj kaj mezgradaj ler- 
nejoj. 

Dank’ al reciprokaj rezignoj oni a- 
kiris „triumfon” pri la unuecigo de 
la elparolado latina: ne plu ekzistos 
elparolado „franca” aŭ tradicia, ne plu 
krom en la liturgio, elparolado „ita- 
la” aŭ „eklezia” aŭ ankaŭ „tradicia”, 
sed nur entute prononcado tiel dirite 
„scienca” aŭ „redonita”. 

Sed baldaŭ, (eble sub influo de tiu 
diabla Provenca suno, ki-u instigis 
„Tartarin” al nevola troigo,) montri- 
ĝis kiel ĉefa celo de la kongreso la 
kreado de latina lingvo vivanta, prak- 
tika; scienca internacia helplingvo, 
destinata al ĉiuj scienculoj por iliaj 
privataj rilatoj, leteraj aŭ parolaj kaj 
por iliaj kunvenoj kaj kongresoj inter- 
naciaj. Oni eĉ parolis pri latina sin- 
takso simpligita en deko da esencaĵ 
paĝoj! (Post la Basic English ni do 
havos verŝajne bazan Latinan ling- 
von!) 

Ke oni multe laboris en tiu kongre- 
so, estas sufiĉe pruvita per la nombro 
kaj la diverseco de la komunikaĵoj, la 
tre varia deveno de la oratoroj kaj 
la multeco de la uzitaj lingvoj. 

Konkludo: la plej eminentaj latinis- 
toj el la tutmondo ne kapablas uzi si- 
an „vivantan” lingvon por interkom- 
preniĝi! 

Projekto ekzistas por ke la estonta 
kongreso okazu en Belgujo en 1958 
dum la Internacia Mondekspozicio de 
Bruselo. Ĉar tiu ekspozicio nuntempe 
forte propagandas la lernadon de lin- 
gvoj, ni konsilu al la eminentaj lati- 
nistoj, por ke ili povu tiam komforte 
diskutadi pri la vivanta latina lingvo, 
ke ili de nun eklernu tiun modernan 
kaj vere vivantan internacian lingvon, 
kiu nomiĝas „Esperanto”. 

Ŝa Pu Pej 

* 

* * 

(Informoj ĉerpitaj el artikolo subs- 
kribita F.P. en „Le Soir” de la 13/ 
9/56). 

Voltaire: „Tri verkoj de Volter: 
Kandid aŭ la Optimismo ; Zadig aŭ la 
Destino; Senartifikulo”. 

Tradukis el la Franca originalo: E- 
Lanti. 

Eldonis: A. T. Paris, Avenue Gam- 
betta 67 jaro: 1956; 312 paĝoj; prezo 
ne indikita; formato: 20 x 13. Prese- 
jo: Joze Moskric Ljublĵana. 

La tre multaj esperantistoj kiuj ne 
konas la Francan lingvon kaĵ kiuj, 
por meriti la nomon de kulturperso- 
noj, devas nepre koni Votaire, agos 
bone aĉetante kaj legante tiun-ĉi li- 
bron. Pro tiu nova, rapida kaj agra- 
bla surprizo, SAT plene meritas nian 
dankon. Ĝi prezentas tie-ĉi 3 el la 
plej tipaj verkoj de Voltaire, i.e. la 
ĉefverkon „Kandid”. Kiel satiro, tiu 
lasta verko certe egalas la plej fam- 
ajn de la mondliteraturo kiel ekz. 
„Don Kifioto” kvankam tiu lasta es- 
tas pli milda. SAT havis la bonan ide- 
on enpresigi la antaŭparolon kiun 
Lanti siatempe skribis Efektive per 
tiu antaŭparolo la leganto lernas koni 
Voltaire... kaj Lanti mem(!) Lanti 
komencas, dirante ke Kandid estas 
ankoraŭ ĉiam aktuala ĉar la malvir- 
toj kiujn Voltaire tie vipis ankoraŭ 
nun furiozas ekz. la maltoleremo, fa- 
natikeco. Lanti diras tion jenmaniere: 
La Jezuitoj-plej diversspecaj-estas sa- 
me influhavaj, regemaj...”. 

La eldonantoj, pro la fakto ke ili 
represas tiun aserton, verŝajne sam- 
opinias. Nu, la verkanto dt tiu-ĉi re- 
cenzo iom konas la Katolikan Ekle- 
zion; kaj tial li eble rajtas iom pre- 
cizigi la aferon. Ke la Eklezio Roma 
estas ,,potenco”, tio estas nepridube- 
bla. Ke Jezuitoj luktas por ĝiaj glo- 
ro kaj plifortigo, ankaŭ tio staras ek- 
ster dubo kaj estas eĉ normala. Sed 
ĉio tio ne ankoraŭ identas kun fana- 
tikeco. Certege, estas tre multaj fa- 
natikaj kaj netoleremaj gemembroj; 
tamen eble malpli ĉe la Jezuitoj; kaj 
pli inter la religiulinoj kaj la seku- 
lara pastraro. La aŭtoro vfcrŝajne 
pensis ke la Societas Jesu ne konis 
evoluon kaj estas ankoraŭ tia kia ĝi 
estis en la 17a jarcento? Pli. Se doni 
ekzemplon de netoleremo, kial ne esti 
senpartia kaĵ mencii netoleremon an- 
kaŭ de la alia flanko, ekz. la Fram- 
asonoj ? 

En la sama antaŭparolo E. Lanti 
mencias modernajn ne malpli detru- 
ajn fanatikojn: la naciisma, rasisma, 
faŝisma, partieca... Denove li forge- 
sis ion aldoni: la bolŝevista. Ankoraŭ 
foje, li menciis kelkajn el unu flanko; 
kial ne unu el la alia flanko? Kaĵ 
ankoraŭ ĉiam samloke E. Lanti reme- 
morigis la viktimojn de ia „Sankta 
Inkvizieio”. Tiu institucio efektive sen- 
kapigis aŭ bruligis tre grandan nom- 
bron da personoj. Ĝi estas teruraĵo 
de la historio. Tamen, la aŭtoro, kiel 


tiom da personoj, komprenis tiun fe- 
nomenon per la nuntempa kompreno, 
laŭ la hodiaŭaj psiko kaj konvinkoj. 
Tiel ili tute ne kapablas kompreni la 
veran signifon de tiu historia fakto. 

Rilate la tradukon, mi ne havas 
multajn rimarkojn. Lanti diras ke li 
celis fidele sed ankaŭ klare kaj facile 
kompreneble traduki. En tio li suk- 
ctsis. Cetere, la libro estas kontrolita 
de la SAT-Literatura Komitato. Ta- 
men mi ŝatus seii kiamaniere tiu ko- 
mitato pravigus la adverban formon 
en: „Estas vere, ke ĉio konsiderite, la 
sorto...” Ĝu tie ne devas stari la li- 
tero a? (paĝo 105). Sur paĝo 111 mi 
legas: „Kandid laŭdis ties ĉiujn be- 
lecojn”. Laŭ mi devas esti: belaĵojn. 
Ĉu ne pli bone rezervigi la sufikson 
„eco” nur por ideaj konceptoj? Sur 
paĝo 179 mi malkovris alian malbo- 
nan tradukon: „Kredeble, diris Zadig, 
esti vive bruligita, tio kaŭzas tre de- 
likatan plezuron. „Unue, devas esti. 
bruligata. La Franclingva frazo ttk- 
stas „il faut qu'il y ait un plaisir bien 
delicieux a etre brulee vive”. Eviden- 
te „etre brulee vive” ne faras distin- 
gon inter nun okazanta kaj jam oka- 
zinta. Sed en Esperanto ni kapablas 
doni tion. Kaj la signifo estas certe: 
okazanta. Due. La vorto delikata es- 
tas tie-ĉi malĝusta vorto. Ĝia signifo 
ja estas: neforte kaj neakre impres- 
anta niajn sentumojn (vidu P.V.). 
Tie-ĉi devis troviĝi vorto kun la senco 
de ĝuego. Paĝo 237 entenas frazon 
kiu metas nin antaŭ problemo: „Ŝi an- 
koraŭ amus min se urso ne manĝus 
ŝin. „Evidente devas esti: se urso 
ne estus manĝinta ŝin. Kial la aŭto- 
ro ne skribis tiel? Pro la malbela 
frazsono? Mi komprenas. Sed ĉu tio 
pravigas malĝustajon? Ekzistas sol- 
vo!: se urso ne manĝintus ŝin. Mi 
scias ke tio ne plaĉas al kelkaj. Sed 
mi opinias ke ĝi estas tute laŭ la 
strukturo de la Esperanto-gramatiko, 
ke ĝi estas ne malbela, kaj ĉiuokaze 
ĝi estas solvo. Kiom vi opinias pri 
tia frazo ekz.: mi ne estus foririnta, 
se mi estus sciinta...? 

Lasta rimarko: La diraĵoj de la 
personoj ne estas inter citiloj. Bedaŭ- 
rinde. ĉar kelkfoje oni devas religi. 
Ekzemplo sur paĝo 236: „farante deli- 
katajn afablaĵojn, li respondis, por 
plaĉi al la personoj...” 

NYT. 

ESPERANTO POR INFANOJ. Ver- 
kis G. Gladstone Solomon. 

k-a eldono } 1956. The Esperanto Pu - 
blishing Compang Ltd. } Rickmans - 
worth } Anglujo. 68 p. } 12 x 18; broŝ . 
Prezo: 2 ŝil. 6 pencoj, afranco 3 p. 

En la spaeo de 26 lecionoj la tek- 
sto skizas per tutsimpla lingvo kel- 
kajn ĉiutagajn scenojn el la vivo de 


E! la Kataluna Poezio 

DIMANCG 

JOAN MARAGALL (1860-1911) 

Kiu ne havas ĉe si 
en la fenestro florpotojn } 
unu birdeton en kaĝo 
kaj enamiĝeman koron } 
tiu nek konas feliĉon 
nek iam ajn ĝin ekkonos. 
ĉar estas en la dimanĉo 
ĉe vekiĝ’ plej granda ĝojo 
aŭdi la birdan pepadon } 
vidi sur floroj la roson 
kaj por ĝu’ kun amikino 
plenan tagon de ripozo. 

Kun amikin’ atendanta 
vian venon ĉe balkono, 
vestita per festa vesio } 
la vesi’ en hela koloro. 

trad. Amalia Nŭnez Dubŭs 

(la popola poezio baziĝas sur la aso - 
nanco. Tial la }} paraj” versoj (2-^-6.. J 
havas la samajn vokalojn en la finiĝo 
(O) Se oni legas laŭtvoĉe } oni percep - 
tas klare la rimon } ĉar same kiel en 
Esperanto } la vokaloj komendas (n.d. 
l.t.). 


musofamilio. Musoj kaj musetoj kon- 
dutas kiel ordinaraj plenkreskuloj kaj 
infanoj, loĝas en domo kiel vi kaj mi, 
atente aŭskultas al la instruistino en 
la klasoĉambro, kaj hejme ludas en 
ĝardeno aŭ per tradiciaj ludiloj, kiel 
ĉiu infano en la mondo. Tutordinaraj 
okazaĵoj envere, sed la musaj ĉefrol- 
uloj teksas kvazaŭ fabelan atmosfe- 
ron kiu plaĉas al la juna lernanto, 
kaptas lian atenton. La speciale mu- 
saj petolaĵoj aldonas humurplenan 
noton kiu igas la lernadon amuza kaj 
des pli katenanta. 

La materialon oni instruu laŭ la 
rekta metodo: paroli kaj paroligi. 
Precipe multe, multege paroligi. Ne- 
niel necesas turni sin al la gepatra 
lingvo por komprenigi: preskaŭ ĉiu 
numero estas abunde ilustrita per 
simplaj desegnaĵoj kiuj kontentige 
asoeios la novan al la koncerna ob- 
jekto. 

Tamen ne sen iom da surprizo la 
neavertita instruanto konstatasi, ke 
la lingvaj malfacilaĵoj tuj amasiĝas. 
La unua leciono, ekzemple, prezen- 
tas 45 diversajn vortojn, komprene- 
ble tute novajn al komencanto. Imagu 
kiom da fortostreĉo ili postulos antaŭ 
ol la lernanto ilin komprenos, memo- 
ros kaj reproduktos. Pluralo uziĝas 
flanke de singularo, rekta komple- 
mento (kun la distingiga N) apud 
subjekto. Helpan manon etendas la 
teksto, uzante nur la AS-formojn de 
la verbo. Sed aliflanke troviĝas sub- 
stantivoj jen kun LA, jen sen artikolo 

(daŭrigo sur p. 6) 

Universala Esperanto Asocio 

Nederlanda Teritorio 


Plenumante la peton de la adminis- 
tra oficejo, mi invitas vin frue pagi 
la kotizon por 1957. Por eviti amasi- 
ĝon de la laboroj mi afable petas vin 
per baldaŭarealiĝo helpi tiurilate. 

Ni ĉiuj ege deziras bonan funciadon 
de nia Asocio. La membronombro en 
la reprezento eksteren ludas gravan 
rolon, pri tio ni certe samopinias. ĉi- 
uj membroj en nia Teritorio bonvolu 
helpi en la varbado de novaj mem- 
broj, por ke nia Asocio en 1957 estu 
pli forta ol iam. 

Montru nian revuon kaj jarlibron 
al kandidat-membroj! 

La kotizoj estas: 

Dumviva membro (D.MJ f 200.00 
Patrono (PJ f 100.00 

Membro subtenanto (M.8.) f 15.00 
Membro abonanto (M.A.) f 10.00 *) 
Membro kun jar- 

jarlibro (M.J.) f 5.00 *) 

Kiel vi vidas la kotizo por M.J. por 
1957 estas plialtigita, necese pro la 
ĉiama plialtiĝo de la prezoj de materi- 
aloj ktp. 

Por eviti duoblajn laborojn kaj 
kostoĵn, mi afable petas al vi pagi la 
kotizojn nur pere de la poŝtĉekkonto 
2426.19 je mia nomo. 

Bonvolu atenti, ke la fakto, ke la 
administra oficejo nun estas en nia 
lando, neniel ŝanĝis la pagman ieron 
de la kotizoj aŭ anoncado de novaj 
aliĝoj! 

Novaj Delegitoj, Vic-delegitaj kaj 

Fakaj delegitoj 

Se en via loko ne estas ankoraŭ 
delegito, bonvolu anonci vin por tiu 
tre interesa funkcio. A1 la delegitoj 
mi petas afable helpi en la nomigado 
de vic-delegitoj kaj fakaj delegitoj. 
Bonvolu fari proponojn al mi post ki- 
am mi petos aprobon de la landa A- 
socio. 

Se iu povas reprezenti interesan fa- 
kon, ekz. fremclultrafikon, sciencan 
aŭ alian fakon, ne hezitu fari propo- 
non. 


PLIFORTIGU UA MONRIMEDOJN 
DE NIA MOVADO 
Ofte okazas, ke ne-esperantistoj vo- 
las iel subteni nian movadon, ili ne 
lernis la lingvon pro iu ajn kaŭzo. En 
tiaj kazoj bonvolu peti libreton kun 
10 kvitancoj ppi f 5.00. Aĉetanto de tia 
kvitanco estas per la pago de f 5.00 
apoganto de U.E.A. Pliajn informojn 
mi volonte donos laŭ via peto. 

Mi ricevas petojn pri la ebl.eco pagi 
la kotizojn por pluraj jaroj. 

A1 tiuj bonaj geamikoj de U.E.A. 
mi informas, ke U.E.A. tre aplaŭdas 
la ideon. Trankvile transigu al mi 
la sumojn, mi akurate traktos ilin. 
Bonvolu klare indiki por kiuj jaroj 
la kotizoj estas celataj. 

Mi esperas, ke vi baldaŭ realiĝos al 
nia Asocio kaj helpos en la varbado 
de novaj membroj. 

Plej sincera via 

J. Telling. 
Ĉefdelegiio de U.E.A. en 
la Nederlanda Teritorio. 


*) Membroj de L.E.E.N. rajtas de - 
preni guld. 0.25. 

Trilanda Renkontiĝo 
en Heerlen 

En la Belga-Germana-Nederlanda* 
limregiono ĉiujare okazas trifoje, al- 
terne en alia lando, renkontiĝoĵ de 
esperantistoj. La lan kaj 2an de de- 
cembro estonta la 50a renkontiĝo, kiu 
samtempe do estos jubilea renkontiĝo, 
okazos en Heerlen, urbo en la centro 
de la provinco Sud-Limburgo. Laŭ 
la provizora programo sabatvespere 
estos konversacia kaj amuza parto 
kaj dimanĉmatene kaj posttagmeze la 
afera parto. 

Invitataj ne nur estas esperantistoj 
el la koncerna limregiono, sed ankaŭ 
esperantistoj el la tuta esperantujo. 
Oni petu prograrnon al la sekretario 
de la organizanta komitato s-ro F. H. 
Vilain, Poststraat 8, Kerkrade. 


Komunikoj de la Ĉefestraro 

Regularo 

En aŭgusto ni sendis al la sekciaĵ 
estraroj 3 ekzemplerojn de la statuto 
kaj la reviziita regularo. Ĝis nun pres- 
kaŭ neniu sekcio reagis. 

La ĉefestraro ne presigis la regula- 
ron por konservi en la ŝranko. 

La statuto kaj regularo estas la ba- 
zoj sur kiuj la societo estas konstruita. 
Ciu bona L.E.E.N.-ano devas posedi 
ambaŭ. Do, mendu la novan regula- 
ron. Por novaj anoj senpage, por mal- 
novaj f 0.25. 

Informilo 

Jam dum jaroj ni bezonis taŭgan 
broŝuron por informi la publikon. 

Feliĉe ni nun denove havas taŭgan 
libreton. Ankaŭ tiun ĉi 'libreton la 
ĉefestraro ne presigis por meti en la 
ŝrankon. Ĝi devas ŝvarmi en ĉiujn 
mediojn. 

Ĝis nun tre, tre malmultaj sekcioj 
mendis la libreton. ĉu tro multe- 
kosta? Tute ne, nur f 0.08. 

Karaj geamikoj, iom pli da akti- 
veco estas dezirinda, ne, eĉ postulata. 

Zorgu ke la tuta eldono baldaŭ es- 
tas elvendita. Via aktiveco povas de- 
cidi pri eventuala represado. 

El la sekeioj 

La sekcio Haarlem akiris la perme- 
son disponigi por la legantoj de la 
Komunuma Biblioteko paĝindikilojn 
sur kiu estas presita: Esperanto. 

Logika. Praktika. „Het gebruik van 
Esperanto is een daad van internati- 
onale wellevendheid”. Inlichtingen 
(sekvas la adreso). 

Ni rekomendas al la aliaj sekcioj 
fari la saman. Sekcio den Helder jam 
sekvis la ekzemplon de Haarlem. 

A1 interesiĝantoj Haarlem volonte 
sendos specimenon. Skribu al s ro de 
Wolf, Joh. de Breukstr. 18, Haarlem. 

Estas malmultekosta, efika propa- 
gandilo. 



La 21an de septembro okazis propa- 
ganda kunveno fare de la P.T.T.-Es- 
peranto-grupo „Esperanto estu nia 
celo” en Rotterdam. Parolis S-ino J. 
C. Isbrucker-Dirksen el Hago pri „Es- 
peranto, la Mondlingvo”. En la fino 
ŝi faris mallongan Cseh-metodan le- 
cionon. La publiko tre aplaŭdis la 
parolantinon. Anoncis sin 8 personoj 
por la kurso, komenciĝonta la 4an 
de oktobro. 

Driesen, prez. 



Universala 

Esperanto-Asocio... kaj Vi 

Kara Leganto, 

Vi membriĝis al via enlanda Espe- 
ranto-asocio, ĉar vi volas laŭpove sub- 
teni movadon kies celo vin entuzias- 
migis; vi abonis ĝian gazeton, ĉar vi 
volas paŝon post sekvi ĝian konstan- 
tan luktadon por plia disvastigo de 
Esperanto kiel dua lingvo por ĉiuj. 
Kaj tion farinte, vi prave ĝojas pro 
bone plenumita kunlaboro. 

Kiel celkonscia esperantisto tamen, 
vi sentas ardi en vi pli ambicia dezi- 
ro: ankaŭ ekster la propraj landlimoj 
sur internacia tereno, vi volas helpi 
laŭeble. Certe, unuopolu perdiĝas kiel 
malmultsignifa ereto en la vasteco de 
la mondo... Sed, se guto al guto, ali- 
ĝas, ĉu ne maro fariĝas? Vi konsci- 
as, ke unueco estas forto, ke fortan 
tnternacian organizaĵon la esperan- 
tistoj nepre bezonas, por ke ĝi pli kaj 
pli efike influu la oficialajn instan- 
cojn, ekz. Uneskon, Eŭropan Konsi- 
Lantaron k.s., kiuj povus konsiderinde 
akceli la venkon de Esperanto. 

Kial do, Kara Leganto, kial do ĉi- 
okaze vi ne sekvus la ekzemplon de 
tiom da samideanaj amikoj, aliĝante 
al UNIVERSALA ESPERANTO-A- 
SOCIO, la unusola esperantista orga- 
nizaĵo internacia sin okupanta nur pri 
la progresigo de Esperanto? 

Fariĝante „membro kun jarlibro”, 
vi ne nur utilas al la Movado, sed vi 
ankaŭ akiras valoran dokumentaron: 
la Jarlibron kun ĝiaj informoj pri 
UEA, pri Landaj Asocioj, pri gazeta- 
ro, kun ĝia ĝisdata librolisto, ku'n 
adresoj de 2000 delegitoj kies servojn 
vi rajtas uzi. 

Aŭ, eĉ pli bone, aliĝu kiel „mem- 
bro-abonanto ,, ) ĉar tiel vi ricevos, 
krom la jariibron, ankaŭ la ĉiumona- 
tan revuon ESPERANTO, kies varia 
enhavo sen ia dubo vin interesos. 

Ne hezitu do, Kara Leganto, pro 
internacia solidareco ankaŭ vi viciĝu 
inter la individuaj membroj de UEA. 
Bonvolu samtempe pripensi ke per 
tuja aliĝo vi evitigas al la Centra O- 
ficejo neneeesan amasiĝon de laboro 
ĉe la jarfino. Ne preterlasu do havigi 
jam nun vian kotizon por 1957 al via 
ĉefdelegito aŭ al via peranto: por Ne- 
derlando: J. Telling, Schietbaanlaan 
106, Rotterdam-C, pĉk. 2426-19; (vidu 
la artikolon de S.ro Telling). 

Por Belgujo R.B.L.E.: J. Soyeur, rue 
du Chene 91, Seraing, pĉk. 95894; aŭ 


Mirakla Medalo 

Ĉiu kiu skribos al Samideano Frato 
Arni (Stropstraat 127, GENT) ricevos 
Esperantlingvan priskribon pri kaj 
ekzempleron de la mirakla medalo 
farita laŭ la aperoj de la Dipatrino 
al fratino Laboure. 

Flandra Ligo Esperantista. 

Prezidanto : Gerard Debrouwere, Magdalenastraat 29, Kortrijk. 

Sekretario: Maertens G., Pr. Leopoldstr. 51, St.-Kruis, tel. 33^5 (dum la ofichoroj). 
Kasistino : F-ino J. Terrijn , Raapstraat 7 4 , Gent. 

Biblioteko : E. A. Koot, Joh. de Meesterstraat 12, Utrecht (Nederland ) 

U.E.A. peranto: Dr. F. Couwenberg, Koninginnelaan llf, Blankenberge P.C. Ifl61.35. 
Redakeio F.E.: Drs. Fern . Roose, Ste. Klaradreef 59, Brugge. 

Koresponda kurso: H. Pirennelaan 25, Gentbrugge. 


Fl.L.E.: F. Couvvenberg, Koninginne- 
laan 14, Blankenberge, pĉk. 4161,35. 


La KOTIZOJ estas por 1957, 

en Belg. 

Membro kun Jarlibro: b.fr. 70.— 

Membro-Abonanto: b.fr. 140.— 

Membro-Subtenanto: b.fr. 210.— 

Abono al „Esperanto” 

sen membreco: b.fr. 105.— 


STATUTA 

GENERALA LIGKUNSIDO 

GENT 9.12.1956 

La flandraj esperantistoj kaj pre- 
cipe la ligaj kaj sekciaj estraranoj 
kaj la reprezentantoj estas petataj 
ĉeesti la sube indikitajn kunsidojn, 
konforme al art. 9 de la organiza re- 
gularo. La estrarkunveno kaj la ĝe- 
nerala kunsido okazos en kafejo ”Co- 
lombophile” F. D. Rooseveltlaan (Zuid- 
park — tramo 7). 

ESTRARKUNVENO (ek de la lOa horo) 

1. Malfermo — 2. Financa raporto 
— 3. UEA — raporto — 4/Revuo 
5. Eksiĝo de 6 estraranoj — 6. Ko- 
responda kurso - - 7. Gazetara 
servo — 8. diversaĵoj — 9. Fermo. 

JARKUNVENO rl5a horo) 

1. Malfermo 

2. Financa raporto 

3. Sekretaria raporto 

4. UEA — raporto 

5. Koresponda kurso 

6. Gazetara servo 

7. Gazeto 

8. Bilaneo Kongreso Gent 

9. Eksiĝo de 6 estraranoj kaj elek- 
tado 

10. Kongreso 1957 en Eindhoven 

11. Varbado — Kotizoj 

12. Diversaj proponoj 

13. Fermo. 

Aldonoj al tiu tagordo, proponitaj 
de la gemembroj, devas esti ĉe la se- 
kretario antaŭ la 12.11.1956; 

La estraro decidis . (Gent 7.10.56) 

La kotizo por koresponda kurso es- 
tos plialtigata ĝis 200 F. pro la fakto 
ke la prezoj ĝenerale estas multe pli 


altaj ol en la tempo kiam ni fiksis 
la kotizon (en 1948). La estraro, pro 
peto de la kursgvidanto, S-ro Vande- 
velde, donos estonte al ĉiu lernanto 
de la skriba kurso, kiu finstudas ĝin 
ateston. 

La estraro proponos al la ĝenerala 
kunveno la samajn kotizojn por mem- 
breco al FL.L.E. kiel por 1956. 

UNIVERSALA ESPERANTO ASOCIO 

La membronombro de UEA atingis 
fine de Oktobro 17835; pli ol 5000 no- 
valiĝintoj, kompare al 1955, je la sa- 
ma dato, precipe pro la konsiderinda 
kresko de la asociaj membroj. 


NI GRATULAS 

Flandra Ligo Esperantista kaj pre- 
cipe ĝia Sekcio Gent gratulas sian 
fidelan anon S-ro V. Vanneste pro lia 
nomigo kiel profesoro ĉe la Profesiaj 
kursoj de la kuk- kaj tort-bakistoj, 
kursoj okuzantaj en Brussel sub la 
aŭspicoj de la Ministerio de la „Mid- 
denstand” por la metiistoj flandre pa- 
rolantaj. 


Grupa Vivado 

„Paco kaj Justeco” Brugge 

Daar zijn weer de laatste speelda- 
gen aangebroken. In het besef dat het 
weldra vveer voor maanden gedaan 
is, komen de sportieve leden telkens 
talrijk op. Echter alleen de Zaterdag- 
namiddag; want 's avonds is het reeds 
te vroeg donker. Midden september 
ziĵn we met een cursus begonnen. 
Zoals tegenwoordig met al de publie- 
ke leergangen, weinig talrijke op- 
komst. Maar wij worden nu al ge- 
waar dat we er enkele zeer goede le- 
den bij zullen krijgen; en dat is het 
voornaamste. Ook de werkvergade- 
ringen zijn weer regelmatig aan 
gang. Op Donderdag 11 okt. hadden 
wij hersengymnastiek. Uitstekend 
verzorgd door Roger Martens. Wij 
krijgen vvaarempel een stel specialis- 
ten in dat genre. Op Donderdag 18-X- 
’56 spreekbeurt van de voorzitter over 
de „neoIogismoj”. Ook worden telkens 
de interessantste artikelen vermeld of 
voorgelezen die wij in de Esperanto- 
revuoj vinden. En er zijn er heel wat. 

Jen bildo pri parto de la granda ekspozicio, kiun organizis la grupo de Gro- 
ningen la 14 -, 15- kaj 16-an de septembro en la ,,Harmonie” 


(daŭrigo de p. 8) 

kio jam tuj dekutimigu al la etuloĵ 
serĉi en Esperanto ekvivalenton de 
la nedifina artikolo. 

Same rapideme la 2-a leciono en- 
kondukas kvardekon da novaj vortoj, 
la adjektivon, la pluralon en akuza- 
tiva formo, kaj preterpase: infiniti- 
von. La 3-a: tridekon da novaĵ vortoj 
kaj la unuan paŝon pri la sistema 
vortderivado per la klarigo de la pre- 
fikso MAL. La 4-a: pliajn dudek vor- 
tojn kaj izolitan adverbon. 

Evidentas, ke tiel vastan vortprovi- 
zon la infano ne asimilos, se ne per 
konstanta ripetado. Nur ege pacien- 
ca kaj ne malpli sperta instruanto, 
plene informita pri la bezonoj de la 
infano, per senĉesa praktikigado en 
ĉiam varianta formo, sukcesigos tiajn 
lecionojn. 

Sendube ankoraŭ longtempe la in- 
fanoj eraros pri la akuzativa N, kiel 
ili poste misuzos la direktan N, aŭ 
esprimojn kiel „estas varmE’', ,,mon- 
trantE la tablon", k.t.p. Sed ĉu tio 
vere jam tiel gravas? 

Estas ja la rolo de la instruanto 
krei parolkutimojn, krei la lingvo 
senton, havigi ŝablonojn laŭ kiuj la 
infano analogie kaĵ instinkte konstru- 
os korektajn frazojn. Estas tro frue 
por sin turni al la rezonado, frazeroj. 
La aŭtoro agis saĝe, preterlasante 
ĉiujn gramatikajn regulojn kiuj cete- 
re nur komplikus la aferon en nefor- 
mitaj spiritoj. Dum li trafe kaj pres- 
kaŭ nerimarkite komprenigas la sen- 
con de nerealeco ĉe la US-formoj 
(ekz.: „se mi tranĉus mian fingron 
per tranĉilo 7 ’) per modesto aidonita 
interkrampaĵo („sed ŝi ne tranĉis ĝin 
Ho ne”). 

En la kvin unuaĵ numeroj la aŭtoro 
sisteme per streketo apartigas la fina- 
ĵojn. Estas dubinde, ĉu tiu procedo 
multe profitigas. Ĝi eĉ pli ofte kon- 
fuze efikos ĉe la junaĝuloj, malfacili- 
gante la legadon kies tekniko ili ape- 
naŭ mastras en la gepatra lingvo, 
kaj kreante erarigajn vortbildojn kiuj 
ĝenos la ortografion. Ĝar temas ĉi 
tie pri infanoj sep-, ok-, aŭ naŭjaraj, 
jam sufiĉe progresintaj por prof iti el 
la legado de la tekstlibro, — kaj ne 
pri infanoj pli aĝaj, spirite pli evolu- 
intaj, al kiuj la musohistorio ŝaĵnos 
tro bebeca, la humuro sensuka kaj la 
tuta kurso: teda. 

Aliaj rektmetodaj kursoj (ekz. Cseh- 
kurso) baziĝas sur la tabel-vortoj kaj 
la vortderivado per afiksoj: la celo 
kaj la kvalito de la kursanoj motivas 
tiun labormanieron. Sed ĉi tie la aŭ- 
toro zorge evitas — kaj prave — a- 
masan kunigon de vortoj, komence 
tro malfacile rekoneblaj pro ilia simi- 
leeo, kiel TIU, TIO, TIE, TIA, k.t.p. 
kaj lernigas nur la plej uzatajn, oka- 
ze, kiel izolitajn vortojn. Li montras 
sin malpli malfida rilate la afiksoĵn 
— kaj ankaŭ prave. Neniel intencan- 


te elĉerpi la kompletan kolekton, li 
per kelkaj ekzemploj ilustras la plej 
ofte bezonatajn (ilo, ejo, isto, eto, ega, 
igi, iĝi), diskrete atentigas pri la sig- 
nifo de aliaj (mal, ge, ido, ono, adi, 
aro), senrimarke enŝovas la sporado 
uzataĵn, prisilentas Ta provizore ne- 
necesajn. Skribaj taskoj praktike ne 
estas antaŭviditaj: kio kompreneblas 
se oni konsideras la celon de la kur- 
so. La demandoj ĉe la fino de la li- 
bro povus eventuale plibonigi tiun 
„mankon.” 

La lingvo estas fidinda. Kelkaj ri- 
markoj tamen sin trudas. 

„Vesto” (p. 6 kaj 12) estu: jako, 
kaj „numerojn” (47): nombrojn. 

„Oranĝo, violo, indigo” (15) kuti- 
me signifas respektive frukton, flo- 
ron, substncon; ne: koloron. Ansta- 
taŭ: „Mi amas mian patron kaj pa- 
trinon” (37) kaj „Kion vi volas fari, 
kiam vi estas granda muso?” (39), oni 
legu: MIAJN, ESTOS. 

„ANKAŬ” troviĝu antaŭ la. vorto al 
kiu ĝi rilatas. 

Nekonsekvence „ŝi skribis sur la 
nigraN tabuloN” sur la 19-a paĝo, ki- 
am ĉie alie „ŝi skribis sur la nigra 
tabulo.” 

La „blankajo” (56), precipe en leci- 
ono pri IG, prefere alprenu la for- 
mon blankigaĵo, kaj la „nenion” (61) 
respondanta al „Kiom pagi?” pli ĝus- 
te fariĝu: neniom. 

„Grimpi arbon” (31), „floti” (50) 
kaj „flotigi” (51), „iĝi aferoplena” 
(56) sentigas influon de la angla lin- 
gvo. Esperante oni grimpas SUR ar- 
bon, floSas kaj floSigas, iĝas MULT- 
OKUPITA. 


Kial ne ellasi la pronomon CI (43)? 
Kaj kial jes ellasi la artikolon en 
„lastan jaron mi estis..., proksiman 
jaron mi estos...” (43)? 

Konklude. La verketo, bele presita 
sur bona papero, estas meritplena 
tekstolibro por konversaciaj lecionoj 
en klaso de infanoj proksimume 7- 
ĝis 9-jaraj, kiuj jam scipovas legi kaj 
ankoraŭ ne perdis sian naivan fan- 
taziemon, kondiĉe ke sperta instruan- 
to adaptu precipe la komencajn nu- 
merojn al ilia asimilkapablo. 

F. Couvvenbei^g. 

LA NICA LITERATURA REVUO , 
Adm.: R. Figuet, 5, boulevard Staling - 
rad, Nice (A.MJ, Francujo. Abonpre- 
zo: Sv.kr. 6 aŭ egalvaloro. 

Dum preskaŭ la tuta vivodaŭro de 
Esperanto ni povis fieri pri revuo spe- 
eiale dediĉita al la literaturo. Tamen, 
bedaŭrinde, tiu revuo ne estis kon- 
stante la sama; ekzistis jam pluraj 
kaj post malapero de unu baldaŭ ape- 
ris alia. Tio pruvas du inter si kon- 
traŭajn faktojn: unue, sen speciale li- 
teratura revuo la Esperanto-gazetaro 
ne estas kompleta (verdire literatura 
revuo devus kroni super ĉiuj ceteraj 
revuoj kaj gazetoj) kaj oni ĉiam sen- 
tis bezonon pri tia eldono; due, tiu 
bezono estas sentata nur ĉe tro mal- 
granda nombro da esperantistoj, pro 
kio preskaŭ neniu tia revuo havis pli 
ol kelkjaran vivon. Nur „Literatura 
Mondo” faris escepton; tamen, ankaŭ 
ĝi malaperis. 

Kaj jen, ni denove disponas pri tia 
revuo. Ĝia aspekto estas modesta, ĝia 
(daŭrigo sur p. 7) 

Esperantolando Vokas 

Listo de radio-dissendoj en aŭ pri Esperanto de diverslandaj stacioj. Mallongigoj: 
J informoj; K kurso; P = parolad(et)o aŭ prelego; m = ondlongo en me- 
troj; kc = frekvenco en kilocikloj en sekundo ; M _ muziko. Tempmdiko : M.E.T. 

DIMANCE: 

15.00—15.15 Piracununga (Brazilo), 198 m (1520 kc): K. 

24.00—00.30 Bilbao (Spanje), 265 m (1131 kc): P. 

LTTNDE: 

13.30—14.00 La Coruna, 250 m (1200 kc): P kaj I. 

23.40—23.57 Hiiversum X, 402 m, (746 kc), NCRV: P pri: „La Evangelio en Es- 
peranto”. Muzika enkadrigo de Jelly Koopmans-Schotanus, sopranino, 
kaj Meindert Boekel, orgena akompano. (Nur la unuan lundon de 
ĉiu monato). 

MAKDE: 

01.45—02.00 San Jose (Uruguay), 192 m (1562,5 kc): P. 

.12.55—13.00 Bern, 31,46 m (9535 kc), 48,66 m (6165 k;): P de d-ro Arthur Baur. 
16.00—16.10 Ljubljana (Jugoslavujo), 327,1 m (914 kc), 221,4 m (1355 kc), 3,19 m 
(94100 kc), 3,23 m (92900 kc), 3,42 m (87700 kc); I- 
18.35—18.40 Bern, la samaj ondlongoj, frekv. kaj P kiel 12.55. 

18.55 — 19.10 Koma , 30,9 m (9710 kc), 41,24 m (7270 kc), 5(T,34 m ( 5960 kc) ; P de 
Luigi Minnaja aŭ prof. d-ro Vincenzo Musella alterne. 

20.00—20.15 Stockkolm, 19,9 m (15050 kc), 26,1 m (11513 kc), IBRA (Libera Sveda 
Kristana Radio per la sendilo Tanger, Norda Afriko): P kaj I. (Nur 
la lastan mardon de ĉiu monato). 

20.15—20.30 Carlet (Hispanujo), 288 m (1040 kc): I. 

MERKREDE: 

17.00—17.10 Caramulo (Portugalo), 205 m (1463 kc): I. 

18.55— 19.10 Roma, 30,9 m (9710 kc), 41,24 m (7270 kc), 50,34 m (5960 kc): P de 

Luigi Minnaja. 

22.55— 23.05 Wien I, 25 m (12000 kc), 48 m (6250 kc), 208,4 m (1440 kc): I. 

23.50—24.00 Hilversum II, 298 m (1004 kc) (en la 1-a kaj 3-a kvaronjaroj de 1957 

per Hilversum I, 402 m (746 kc) ), VARA: Ŝocialismaj I. 

ĴAŬDE: 

07.45—07.50 Perpignan, 202 m (1483 kc): K de Rene Llech Walter. 

09.30—09.40 Paris, 348 m (860 kc), 218 m (1380 kc): K. de Pierre Delaire. 

12.55— 13.00 Bern, ondlongoj kaj frekvencoj kiel marde: P de prof. d-ro Edmond 

Privat: „Esperanto-ideoIogio’\ 

18.35—18.40 Bern, la samaj ondlongoj, frekv. kaj P kiel 12.55. 

23.30— 24.00 Valencia, 200 m (1500 kc): P kaj I. 

23.45— 24.00 Zagreb (Jugoslavujo), 264,7 m (1133 kc): P. 

VENDREDE: 

00.30—01.00 Sao Paulo (Brazilo), 62,83 m (4775 kc): I. 

01.45—02.00 San Jose (Uruguay), 192 m (1562,5 kc): P. 

18.55— 19.10 Roma, ondlongoj kaj frekvencoj kiel marde: P de prof. d-ro Vincen- 

zo Musella, kiu unufoje en ĉiu monato respondas leterojn de geaŭs- 
kultantoj al Radio Roma, Esperanto-fako, casella postale 320, Roma 
(Italujo). 

20.15— 20.30 Carlet (Hispanujo), 288 m (1040 kc): I. 

22.30— 22.45 Guatemala, 30,5 m (9836 kc), 47 m (6282 kc): I. 

SABATE: 

12.15— 12.30 Rio de Janeiro, 214 m (1400 kc): K kaj I. 

18.30— 19.00 Rio de Janeiro, 16,8 m (17875 kc), 25,1 m (11950 kc), 30,7 m (9770 

kc), 375 m (800 kc): P. 

19.45— 20.00 Barceiona, 360 m (833 kc): I kaj K. 

23.P5—23.25 Hilversum I, 402 m (746 kc) (en la 1-a kaj 3-a kvaronjaroj de 1957 
per Hilversumo II, 298 m (1004 kc), K.R.O.: Monata resumo de kato- 
likaj I. (Nur la lastan sabaton de ĉiu monato; la aliajn sabatojn: 
Katolikaj I de 23.15—23.2£). 


Informoj kaj petoj: 

Konservu ĉi-supran liston. — Pro 
pluraj modifoj kaj aldonoj ni devis 
denove kompili ĉi tiun rubrikon. El- 
tondu kaj konservu ĝin, ĉar provizore 
ne estos loko por reaperigi ĝin. Atentu 
ankaŭ la Esperanto-anguletojn en la 
radioprogramaroj. Se via radiopro- 


gramaro ne havas tiajn Esperanto-an- 
guletojn, malabonu ĝin kaj abonu ali- 
an, en kiu vi povas trovi informojn 
pri Esperanto-dissendoĵ. 

Radio Roma. — Atentu pri la novaj 
ondlongoj kaj frekvencoj de ĉi tiu 
stacio. Ĝojiga estas ankaŭ la novaĵo, 
ke Radio Roma dissendas Esperanto- 


kvaronhoron ne nur du-, sed ek de 
16/X/1956-a eĉ trifoje semajne, ĉar 
nun ankaŭ ĉiumarde estas aŭdebla 
Esperarito-programoro de ĉi tiu stacio. 

Jen detaloj pri la programoj en no- 
vembro 1956-a. La prelegontoj estas 
s-ro Luigi Minnaja (= Mi) kaj prof. 
d-ro Vincenzo Musella (= Mu). 2/XI: 
La dua de novembro (Mu). 6/XI: 

Antikvaj monumentoj de Ravenna 
(Mi). 7/XI: Mondo Esperantista 

(Mi). 9/XI: Italaj komponistoj: Bei- 
lini okaze de la 155-a datreveno de lia 
naskiĝo (Mu). 13/XI: La „Thermae 
de Caracalla ,> en Romo (Mu). 14/XI: 
Novaĵoj el Italujo (Mi). 16/XI: Li- 
broĵ esperantlingven tradukitaj: „Sin- 
joro Tadeo” de Adam Mickiewicz 
(Mu). 20/XI: Pierluigi da Palestrina: 
la kantisto de Dio (Mi). 21/XI: Nia 
Gazeto (Mi). 23/XI:; Leterkesto kaj 
bibliografio (Mu). 27/XI: Italaj bel- 
artaj urboj: Venecio (Mu). 28/XI: Tri 
gemoj de la Tireno: Vietri sul mare, 
Amalfi, Ravello (Mi). 30/XI : Ita- 
laj abatejoj: „Montecassino” (Mu). 
Skribu al Radio Roma, Esperantofako, 
casella postale 320, Roma (Italujo). 

Esperanto-kurso per radio . — En 
pluraj landoj regule okazas Esperan- 
tokurso per radio, sed ne en Neder- 
lando kiel antaŭ la milito. Ni pasint- 
jare jam atentigis la NRU-on pri la 
enkondukindeco de Esp.-kurso. Ĝi res- 
pondis, ke la anglalingvaj kursoj por 
nederlandaj geelmigrontoj ai angla- 
lingva teritorio pli urĝas. Ni frapos 
denove kaj konstante sur la NRU- 
pordon kaj petas vin imiti nin. 

Informojn pri Esperanto-radio-dis - 
sendoj sendu ne nur la radiostacioL 
sed ankaŭ la radio-geaŭskultantoj al: 
8. S. de JONCr Dzn, Radio-Servo N.C. 
K.E., Waliaweg 3, TJERKWERD bij 
BOLSWARD (Fr.), NEDERLANDO. 

16/X/1956. 


daŭrigo de p. 6 

amplekso malgranda, kaj laŭenhave 
ĝi ne jam estas komparebla kun an- 
taŭaj luksaj eldonoj. Tamen, ŝajnas 
al ni, ke la eldonantoj de la nova re- 
vuo agis tre prudente, donante al la 
revuo ne tre luksan aspekton (kio ĵa 
plialtigus la kostojn kaj pro tio ver- 
ŝajne akcelus ĝian malaperon) kaj 
ne donante al ĝi plenartan tenden- 
con. La sperto ja montris, ke la nom- 
bro da homoj kun vere artismaj kon- 
ceptoj ne estas tre granda inter ni. 
Donante al la revuo pli popularan en- 
havon, la eldonantoj tre verŝajne cer- 
tigis al la revuo pli grandan abonan- 
taron kaj per tio pli konstantan vivon. 
Ni tre esperas, ke ilia entrepreno mon- 
triĝos sukceso! Ĝia enhavo estas su- 
fiĉe alloga, interesa kaj varia; kaj la 
bagatelaj mankoj iom post iom sen- 
dube cedos al kelkaj perfektiĝoj. 

G. J. D. 

BONA PROGRESO 

La propagandistino de la „Oficejo 
por enkonduko de Esperanto en la 
Lernejoj”, f-ino C. M. Burger, dum 
multaj jaroj instruis la francan ling- 
von en mezgrada knabina lerneio en 
Utrecht. Tial ŝi elektis tiun urbon 
propagandcele. 

Ŝi vizitis la skabenon pri instruado 
k.t.p. s-ron H. v. d_ Vliet, kaj la komu- 
numan inspektoron pri instruo, s-ron 
P. F. v. Overbeeke, kaj pledis por la 
enkonduko de Esperanto-instruo en la 
lernejoj. Laŭ propono de tiuj aŭtori- 
tatuloj la urbestraro de Utrecht infor- 
miĝis per cirkulero, ĉu la geinstruis- 
toj de la unuagradaj lernejoj inter- 
esiĝas en kurso pri la internacia lin 
gvo. 

Provizore anoncis sin proksimume 
50 geinstruistoj, inter kiuj 8 lernejes- 
troj. La urbestraro decidis financi 
du kursojn. Ili komenciĝis vendredon 
la 5an de oktobro. Sed pro diversaj 
kaŭzoj ĉeestis nur 20 partoprenantoj. 
La gvidanto estas la eminenta espe- 
rantisto s-ro J. Vaneĉek. 

Ni gratulas la propagandistinon pro 
ŝia sukceso, kaj ni esperas ke multaj 
aliaj komunumaj estraroj sekvos la 
imitindan ekzemplon de la utrehta. 


Alvoko 

al la 

Nederlanda Junularo Esperantista 

En la U.K. en Kopenhago stariĝis 
prepar-komitato por reorganizi la tut- 
mondan esperanto-junularon. Ankaŭ 
en nia lando ni intencas rekolekti la 
disiĝintajn junajn geesperantistojn 
kaj kelkaj junaj samideanoj, inter ki- 
uj mi mem, komencis esplori la eble- 
cojn. Nia unua paŝo estos la organi- 
zado. 

SEMAJNFINO POR JUNAJ ESPE- 
RANTISTOJ en ROTTERDAM, 15— 
16 decembro, kun speciala progra- 
mo por progresintoj. Maksimuma aĝo 
25 jaroj. Komuna partopreno en la 
granda festvespero organizata de ĉiuj 
Roterdamaj kluboj okaze de Zamen- 
hof tago. Loĝado en junulargastejo. 
Kotizo, inkluzive bileton por la fest- 
vespero kaj 3 manĝojn 6,50 gld. Petu 
aliĝilon kaj detalajn informojn de f- 
ino Helmi Veldhuyzen, Eendrachts- 
weg 7, Rotterdam. 

Mi tre esperas ke kiom eble plej 
multaj gejunuloj partoprenos en nia 
nova kampanjo! 

Helmi Veldhuyzen. 


LA STUDANTO 


Jen la ĝustaj vortoj de 
Ekzerco 35 A: 

1: tio, 2: tiujn. 3: tiujn; kiuj (subĵe- 
kto de la subpropozicio, do sen la 
grava litero n!); tiu. 4: tiun (indika 
pronomo, kiu komenciĝu per la litero 
t); ke (subjunkcio = voegwoord). 5: 
ke tiu. 6: tio (sen litero n, ĉar la vor- 
teto estas subjekto de la frazo: Sed 
tio ofte estas tre persona opinio); kion 
(kun komenca litero k, ĉar estas re- 
lativa pronomo, kaĵ kun fina litero 
n, ĉar la vorto estas objekto en la 
interfrazeto: kion diras reconzisto). 
7: Tio, kion. 8: tion (kun komenca li- 
tero t, ĉar estas indika vorto, kaj kun 
fina litero n, ĉar la vorto estas objekto 
de la frazo: tion la legantoj ofte tre 
ŝatas); kio (sen akuzativa litero n, 
ĉar la vorto estas subjekto de la in- 
terfrazeto: kio ne taŭgas laŭ recen- 
zistoj). 9: ke; tiu (ne: tio, ĉar la 
vorto ne estas aparta, sed apartenas 
al la substantivo „libro”). 10: ke (sub- 
junkcio!); tiu (indika vorto ĉe la sek- 
vanta substantivo!), kiun (relativa 
vorto, kiu estas objekto en la frazeto: 
kiun vi deziras). 

Jen ekzemploj de frazoj de 

Ekzerco 34 B : 

1: Li gargaras la gorĝon per medika- 
mento, ĉar li havas raŭkan voĉon, 
kaj lia edzino gargaras la tolaĵojn por 
forigi la sapon el ili. 2: Kiu kartavas, 
elparolas la sonon r ne per la pinto 
de la lango, sed vibrigante la uvulon 
kaj velon (= malmola palato). 3: 
La homa korpo konsistas i.a. el ostoj, 
karno kaj haŭto. 4: Vegetaranoj man- 
ĝas ne viandon aĉeteblan ĉe buĉisto, 
sed tuberojn, fruktojn kaj legomojn. 
5: Fava haŭto de hundo estas tre 
malbelaspekta. 6: Reveturante, mi 
havis tre favoran venton. 7: Senhar- 
ulo havas la avantaĝon, ke li ne bezo- 
nas frizi siajn harojn. 8: Jam en ok- 
tobro nokte povas frosti. 9: Elektro 
anstataŭas la gason en la lumigado. 
10: Ŝia vualo konsistis el tre delikata 
gazo kun nigraj makuletoj. 

NOVAJ ERZERCOJ: 

Ekzerco 36 \ 

(por gekomencantoj): 

Aldonu —a, —an, —aj, —ajn, —o, 
—on, —oj aŭ —ojn: 

1: „Mi deziras aĉeti bel— roz—.” 2: 
„Ki— roz— vi deziras, ĉu ruĝ— aŭ 
blank—?” 3: „La flav— roz— estas 
la plej bel— laŭ mi.” 4: „Ni— roz— 
flav— estas pli multekost—- ol la 
ali—.” 5: „Mi tamen deziras buked— 
da flav— roz—.” 6: „E1 kiom da roz— 
devas konsisti la buked—?” 7: „Mi 


preferas buked el naŭ branĉ—.” 8: 
„Laŭ vi— dezir— mi prenos naŭ 
branĉ— por kunmeti la buked—.” 9: 
„Mi - kor— dank—, sinjor—, jen dek- 
gulden— bankbilet -, kiu certe estos 
sufiĉ —.” 10: „Eĉ pli ol sufiĉ—: mi 
repagos al vi sum— sufiĉ— por aĉeti 
mult— flor— en mi— florbutik—.” 

Ekzerco 35 B 
(por geprogresintoj): 

Aldonu la ĝustan finajon al la ne- 
kompletaj vortoj: 

1: En la densa, moderna internacia 
trafiko estas neces— havi komunan 
lingvon. 2: Estas rekomendind—, ke 
ĉiu infano lern— krom si— propr— 
lingv— ankaŭ komun—, inter naci—. 
3: Ni, Esperantistoj, preferas Esperan- 
t— kiel internaci— lingv—. 4 : Ni 
rigardas Esperant— la plej re- 
gul—, sistem— ordigit— kaj do 
plej facil— lernebl— Hngv . 5: 

Fari pli simpl— lingv— ne estas 
facil—. 6 : Farint— ĝin „pli sim- 
pl—”, oni ofte faris ĝin malpli 
klar—. 7: Projekt farit pli laŭ 

ies propr— lingv— ŝajnas pli simpl— 
al 3a projektint mem. 8: Sed ĝene- 
ral ĝi montriĝas pli malfacil— por 
aliland— gelernont—. 9: Ver—, se 
ĉiuj Esperantistoj modif— Esperant— 
laŭ si— propr— dezir—, ni hav— 
tiom da Esperantid— kiom da ŝanĝem- 
ul—. 10 : Feliĉ—, la mult— pli 
mult— gesamidean— preferas lasi 
kaj uzi Esperant— ti— ki— ĝi estas 
kaj montriĝis uzebl—. 

Ekzercojn korektotajn gelegantoj 
sendu (kun poŝtmarko por la resen- 
do)! al la kompilinto de la rubriko .* 
S. S. de JONG Dzn y Waltaweg 3 y 
TJERKWERD (Fr.). 


Mabesoone Fondaĵo 


La komitato atentigas la sekciojn 
kaj ĝeneralajn membrojn pri la arti- 
kolo en la januara numero de N.E. 
Precipe pri la peto, ke oni sendu la 
monon al la kasistino, F.ino J. E. 
Prins, Hora Siccamasingel 294, ĝiro- 
numero 81588, Groningen, plej mal- 
frue dum novembro de la kuranta 
jaro. Ĝis nun la komitato ricevis de: 


Sekcio Alkmaar 
Sekcio Deventer 
Sekcio Groningen 
S.ro J. B. Appingedam 
S.ro L. C. S. Groningen 


gld. 18 ,— 
„ 20 ,— 
„ 70,— 

2 ,— 
t* 3, 


entute gld . 115 x — 


Koran dankon. 


J. V. H. 




